biswa921/hiwiki-latest-pages-articles-raw huggingface dataset:
सिमूलिंक

400px|right|thumb|सिमूलिंक ब्लाकों द्वारा राडार डेटा प्रोसेसिंग

सिमूलिंक (Simulink), बहुडोमेन वाले गतिज तंत्रों (multidomain dynamic systems) के मॉडलिंग, सिमुलेशन एवं विश्लेषण करने के लिये एक व्यापारिक सॉफ्टवेयर-औजार है। यह द मैथवर्क्स (The MathWorks) द्वारा निर्मित है। इसकी मुख्य विशेषता यह है कि यह ब्लॉक आरेख पर आधारित ग्राफिक इन्टरफेस प्रदान करता है जिससे मॉडलिंग एवं सिमेशन के लिये किसी प्रोग्राम के लिखने की आवश्यकता नहीं पड़ती और प्रयोक्ता को बहुत सुविधा होती है। इसमें गतिज तन्त्रों में प्रयोग आने वाले विभिन्न अवयवों के लिये ब्लॉक की व्यवस्था है। इसकी ब्लॉक लाइब्रेरी को अपनी आवश्यकता के अनुरूप ढाला जा सकता है। 

नियंत्रण तंत्र (कन्ट्रोल सिस्टम्स) एवं आंकिक संकेत प्रसंस्करण में सिमुलिंक का बहुतायत में प्रयोग होता है।

 सिमूलिंक के विकल्प 
 साईकॉस (Scicos) - यह साईलैब के साथ चलने वाला अप्लिकेशन प्रोग्राम है जो सिमुलिंक की तरह ही ब्लाक आरेख पर आधारित गतिक तंत्रों के सिमुलेशन के लिये है; किन्तु मुक्तस्रोत है।

 GNU Radio

 इन्हें भी देखें 
 मैटलैब (Matlab)
 स्टेटफ्लो (Stateflow)

 बाहरी कड़ियाँ 
 Product page on mathworks.com
 SimPowerSystems
 PARS home page

श्रेणी:सॉफ्टवेयर
श्रेणी:सिमुलेशन
तिलचट्टा

तिलचट्टा (Cockroach) कीटों का एक जीववैज्ञानिक उपगण है। यह ब्लाट्टोडेया जीववैज्ञानिक गण का भाग हैं, जिसमें दीमक भी शामिल हैं। विश्व में लगभग 4,600 ज्ञात तिलचट्टा जातियाँ हैं जो लगभग 500 उपगणों में आयोजित हैं। इनमें से केवल 30 जातियाँ ही मानव बसेरों से सम्बन्धित पाई जाती हैं।Gordh, G.; Headrick, D. H. (2009). A Dictionary of Entomology (2nd ed.). Wallingford: CABI. p. 200. ISBN 978-1-84593-542-9.McKittrick, F.A. (1965). "A contribution to the understanding of cockroach-termite affinities". Annals of the Entomological Society of America. 58 (1): 18–22. doi:10.1093/aesa/58.1.18. PMID 5834489.

 विवरण 
तिलचट्टे एक सर्वाहारी, रात्रिचर प्राणी है जो अंधेरे में, गर्म स्थानों में, जैसे रसोई घर, गोदाम, अनाज और कागज के भंडारों में पाया जाता है। पंख से ढका हल्का लाल एवं भूरे रंग का इसका शरीर तीन भागों सिर, वक्ष और उदर में विभाजित रहता है। सिर में एक जोड़ी संयुक्त नेत्र पाया जाता है एवं एक जोड़ी संवेदी श्रृंगिकाएँ (एन्टिना) निकली रहती है जो भोजन ढूँढ़ने में सहायक होती हैं। वक्ष से दो जोड़ा पंख और तीन जोड़ी संधियुक्त टाँगें लगी रहती हैं जो इसके प्रचलन अंगों का कार्य करते हैं। शरीर में श्वसन रंध्र पाये जाते हैं। उदर दस खंडों में विभक्त रहता है। छिपकली तथा बड़ी-बड़ी मकड़ियाँ इसके शत्रु हैं।

तिलचट्टे का शरीर २.५ सेण्टीमीटर से ४ सेण्टीमीटर लम्बा तथा १.५ सेण्टीमीटर चौड़ा होता है। शरीर ऊपर से नीचे की ओर चपटा एवं खंडयुक्त होता है। नर तिलचट्टा मादा तिलचट्टा से साधारणतः छोटा होता है। तिलचट्टे का श्वसन तंत्र अनेक श्वासनलिकाओं से बनता है। ये नलिकाएँ बाहर की ओर श्वासरंध्रों द्वारा खुलती हैं। तिलचट्टे में दस जोड़े श्वासरंध्र होते हैं, दो वक्ष में और आठ उदर में। तिलचट्टे की श्रृंगिकाये तीन भागों में विभक्त होती है । जिसका आधारीय खंड स्केप मध्य खंड पेडिसेल ओर ऊपरी खंड फ्लेजिलम कहलाता है।

 इन्हें भी देखें 
 ब्लाट्टोडेया
 दीमक

 सन्दर्भ 

*
श्रेणी:घरेलू नाशी कीट
श्रेणी:साधारण कीट नाम
श्रेणी:संस्कृति में कीट
विलासराव देशमुख

thumb|२००८ की एक घटना के दौरान एक सम्मेलन में देशमुख
विलासराव दगड़ोजीराव देशमुख महाराष्ट्र के मुख्यमंत्री थे। ये भारतीय राष्ट्रीय कांग्रेस के सदस्य भी हैं। ये महाराष्ट्र के लातूर जिला के हैं। 
श्री विलासराव देशमुख को भारत सरकार की पंद्रहवीं लोकसभा के मंत्रीमंडल
में बड़े उद्योग एवं सार्वजनिक उपक्रम में मंत्री बनाया गया था।

 जीवन 
इनका जन्म २६ मई १९४५ को हुआ था एवं मृत्यु अगस्त १४, २०१२ को चेन्नई के अस्पताल में हुयी.

 पुत्र 
इनका पुत्र रितेश देशमुख बॉलीवुड (हिन्दी सिनेमा जगत) का एक प्रसिद्ध अभिनेता है।

 इस्तीफा 
२६ नवम्बर २००८ मुंबई में श्रेणीबद्ध गोलीबारी के बाद इन्होंने धमाकों में अपनी व सरकार की कमियों को मानते हुए अपने पद पर ३ दिसंबर को अपने पद से इस्तीफा दे दिया है, जिसे श्रीमती सोनिया गाँधी ने स्वीकार भि कर लिया है। इसके साथ ही सोनिया ने देशमुख को निर्देश दिया है कि वे राज्‍यपाल को इस्‍तीफा सौंप दें.आजतक

मुंबई में आतंकी हमलों के बाद जनता की हिफाजत में अक्षम साबित होने का आरोप झेल रहे विलासराव देशमुख की कुर्सी आखिरकार छिन ही गई। कांग्रेस अध्‍यक्ष सोनिया गांधी को इस्‍तीफा सौंपने के बाद वे पार्टी के निर्देश का इंतजार कर रहे थे। अब राज्‍यपाल को इस्‍तीफा सौंपा जाना महज औपचारिकता ही रह गई है।

गौरतलब है कि मुंबई में आतंकी हमलों के बाद विलासराव देशमुख जब होटल ताज का जायजा ले रहे थे, तो साथ में उनके अभिनेता पुत्र रीतेश देशमुख और फिल्‍म निर्देशक रामगोपाल वर्मा भी थे। इस घटनाक्रम के बाद उन पर यह आरोप लगा कि आतंकी हमले जैसे गंभीर मसले को भी उन्‍होंने बेहद हल्‍के तरीके से लिया।

 सन्दर्भ 

श्रेणी:1945 में जन्मे लोग
श्रेणी:२०१२ में निधन
श्रेणी:महाराष्ट्र के मुख्यमंत्री
श्रेणी:भारत सरकार के मंत्री
श्रेणी:महाराष्ट्र के राजनेता
श्रेणी:राज्यसभा सदस्य
श्रेणी:भारतीय राष्ट्रीय कांग्रेस के राजनीतिज्ञ
भग

300px|thumb|भग
भग स्तनधारी मादा (मनुष्यों मे महिला) के एक शरीर का हिस्सा है। भग का अर्थ बाहर से दिखाई देने वाले मादा जननांग है। मारवाडी भाषा मे भोसिया, सिसिया, भोसरा, भोल, वारसा और अतार कहते है। भग की रचना मे सामान्य रूप से दिखाई देने वाले दो मांसल संरचनायें होती हैं जिन्हें भगोष्ट (भग+होठ) (लेबिया) कहते है। बाहरी भगोष्ट (लेबिया मेजोरा) जो गद्देदार होते हैं आंतरिक जननांग संरचनाओं को सुरक्षा प्रदान करते हैं। भीतरी भगोष्ट (लेबिया माइनोरा) भगशेफ के हुड से जुड़े हुए होते हैं और यह योनि को आवरण प्रदान करते हैं और संभोग के दौरान शिश्न के स्नेहन में सहायता करते हैं। बहुत से लोगों समझते हैं कि भग ही योनि होती है पर योनि शब्द उस नलिका को परिभाषित करता है जो गर्भाशय से भग को जोड़ती है।

समाज और संस्कृति में
250px|अंगूठाकार|दाएँ|अपने गुप्तांगों का छेदन दिखाती हुई महिलाएँ
यह सभी समाज और संस्कृति में मुख्य रूप से छुपाने और ढंकने का हिस्सा होता है। कई स्त्री अपने पति के सामने अच्छे दिखने हेतु इसके ऊपर के बाल को हटा देते हैं। कुछ तैराकी के दौरान कपड़े के आसपास दिखने वाले बालों को हटा देते हैं ताकि किसी प्रकार की शर्मिंदगी न हो।

इन्हें भी देखें
योनि
गर्भाशय

श्रेणी:स्त्री शरीर
स्वपोषी

thumb|300px|स्वपोषितों (autotrophs) तथा परपोषितों (heterotrophs) के बीच खाद्य-चक्र

thumb|200px|right|क्लोरोफिल युक्त स्वपोषी हरे पौधे की पत्तियाँ
स्वपोषी या स्वपोषित (autotrophs) वे सजीव हैं जो साधारण अकार्बनिक अणुओं से जटिल कार्बनिक यौगिको का निर्माण कर सकते हैं। इस कार्य के लिए आवश्यक उर्जा के लिए वे प्रकाश या रासायनिक उर्जा का उपयोग करते हैं। स्वपोषी सजीवों को खाद्य श्रृंखला में उत्पादक कहा जाता है। हरे पेड़-पौधें प्रकाश की उपस्थिति में प्रकाश संश्लेषण के द्वारा अपना भोजन स्वंय बनाते हैं तथा स्वपोषी कहलाते हैं। कुछ जीवाणु भी यह कार्य कर सकते हैं, इसके लिए वे प्रकाशीय उर्जा के स्थान पर रासायनिक उर्जा का उपयोग करते हैं।

सन्दर्भ

इन्हें भी देखें
प्रकाश संश्लेषण
परपोषित (heterotrophs)

श्रेणी:वनस्पति विज्ञान
तेज़ी से बिकने वाली उपभोक्ता वस्तुएँ

तेजी से बिकने वाली उपभोक्ता वस्तुओं (अंग्रेजी: FMCG या Fast Moving Consumer Goods) से अभिप्राय उन उत्पादों से है जिन्हें अपेक्षाकृत कम कीमत पर किंतु शीघ्रता से बेचा जाता है। हालांकि FMCG की बिक्री पर परिशुद्ध लाभ अपेक्षाकृत कम होता है, लेकिन आम तौर पर यह वस्तुएं एक बड़ी मात्रा में बेची जाती हैं जिसके फलस्वरूप इन उत्पादों पर संचयी लाभ काफी ज्यादा बन जाता है।

 
एफ.एम.सी.जी. के सामान्य उदाहरणों में अक्सर खरीदी जाने वाली उपभोक्ता उत्पादों की एक विस्तृत श्रृंखला हैं जिसमें प्रसाधन वस्तुएं, साबुन, सौंदर्य प्रसाधन, दाँतों की सफाई के उत्पाद, हजामत का सामान और डिटर्जेंट के साथ ही अन्य गैर-टिकाऊ वस्तुएं जैसे काँच का सामान, प्रकाश बल्ब, बैटरी, कागज के उत्पाद और प्लास्टिक आदि भी इसमें शामिल हैं।

औषधि, इलेक्ट्रॉनिक्स सामान, पैक्ड खाद्य उत्पाद और पेय पदार्थों को भी एफ.एम.सी.जी. में शामिल किया जा सकता है, पर अक्सर इन्हें एक अलग वर्ग में रखा जाता है।

श्रेणी:व्यापार

 बाहरी कड़ियाँ 

 FMCG क्या है

de:Warenrotation#Schnelldreher
सेनेटरी नैपकिन

thumb|बिना पर का (बाएं) और पर वाला (दाएं) प्रयोज्य सेनेटरी नैपकिन
right|thumb|300px

सेनेटरी नैपकिन या 'स्वच्छता पैड' (sanitary napkin, perineal pads या maternity pads) एक चपटी गद्दी होती है जिसे लड़कियों और महिला द्वारा मासिक धर्म के दौरान होने वाले रक्तस्राव के अवशोषण (सोखने) के लिए पहना जाता है। मासिक धर्म के अतिरिक्त इसे योनि की शल्य चिकित्सा के बाद स्वास्थ्य लाभ के समय, लोचिआ (जन्म देने के पश्चात जो खून बहता है), गर्भपात, या किसी भी अन्य की स्थिति में जहाँ योनि से होने वाले किसी भी प्रवाह को अवशोषित करना आवश्यक हो, के समय भी प्रयोग में लाया जाता है।

 बाहरी कड़ियाँ 
 सरोकारी आविष्कार - दसवीं तक भी नहीं पढ़े एक शख्स का ऐसा आविष्कार, जिसने देश की दस हजार से अधिक महिलाओं की जिंदगियां बदल कर रख दी हैं।
सेनेटरी नैपकिन का सही आकार कैसे चुनें?

श्रेणी:स्वास्थ्य
श्रेणी:निजी स्वास्थ्यता उत्पादन
मेजपोश

thumb|मेजपोश

मेजपोश एक मेज के उपरी सतह पर बिछाने वाले कपडे़ को कहते हैं। आम तौर पर एक मेजपोश, सूती धागों या कृत्रिम धागों से बना होता है। वे अक्सर आसानी से साफ होने वाले कपडे़ से बनाये जाते हैं। महंगे मेजपोश रेशम, लिनन या लेस से बनाये जाते हैं। हालांकि एक मेजपोश का मुख्य उद्देश्य मेज को दाग धब्बों और खरोंचो से बचाना है पर इसके साथ ही यह सजावटी प्रयोजनों के लिए भी इस्तेमाल किए जाते हैं।
श्रेणी:खाना और खिलाना
दोस्ताना (2008 फ़िल्म)

दोस्ताना (हिन्दी) 14 नवम्बर 2008 को प्रदर्शित हुई एक बॉलीवुड की फिल्म है। फिल्म में अभिषेक बच्चन, जॉन अब्राहम और प्रियंका चोपड़ा की प्रमुख भूमिकायें हैं। फिल्म का निर्देशन करण जौहर के सहायक तरुण मनसुखानी ने किया है। पूरी फिल्म को मियामी, अमेरिका में फिल्माया गया है और यह बॉलीवुड की पहली फिल्म है जिसकी पृष्टभूमि पूरी तरह मियामी पर आधारित है। फिल्म की शूटिंग मार्च 2008 में शुरू हुई थी। फिल्म का निर्माण धर्मा प्रोडक्शन्स् ने किया है।

इन्हें भी देखें
 एक लड़की को देखा तो ऐसा लगा
अगली कड़ी
जून 2019 में, जौहर ने कॉलिन डी'कुन्हा द्वारा निर्देशित और धर्मा प्रोडक्शंस द्वारा निर्मित एक सीक्वल, दोस्ताना 2 की घोषणा की। जान्हवी कपूर और लक्ष लालवानी मुख्य भूमिका में थे। फिल्म ने 8 नवंबर 2019 को निर्माण में प्रवेश किया, लेकिन रिलीज़ तारीख की घोषणा नहीं आई। 2021 में, आज तक ने बताया कि सीक्वल को फिलहाल के लिए टाल दिया गया है।

 बाहरी कड़ियाँ 
 दोस्ताना फिल्म कहानी

श्रेणी:हिन्दी फ़िल्में
श्रेणी:2008 में बनी हिन्दी फ़िल्म
स्टीफन हार्पर

स्टीफन हार्पर कनाडा के प्रधान मंत्री हैं।

भारत से सम्बंध
स्टीफन हार्पर ने जून 2010 में कई राष्ट्रध्यक्षों के बीच सिर्फ तत्कालीन भारत के प्रधान मंत्री मनमोहन सिंह के लिए अलग से रात्रि भोजन का आयोजन किया था। भले ही उस समय मनमोहन सिंह राष्ट्राध्यक्षों के सम्मेलन में गए थे लेकिन कनाडा और भारत के बीच द्वीपक्षिय बात हुई और दोनों ने साझा बयान पर दस्तख़त भी किये थे। इस प्रयास को और आगे बल 2015 में भारतीय प्रधान मंत्री नरेन्द्र मोदी के कनाडा दौरे से मिला। 

 बाहरी कड़ियाँ 

 Prime Minister of Canada—Premier ministre du Canada, official website
 CBC—The Conservative Leader
 Canadian Broadcasting Corporation.Canada Votes 2004: Stephen Harper.
 Stephen Harper's article on hockey in the Toronto Star
 

 </tr>

श्रेणी:कनाडा के प्रधानमंत्री

 सन्दर्भ
बेला (कविता संग्रह)

एक कविता संग्रह है। इसकी रचना सूर्यकांत त्रिपाठी निराला ने की थी। यह काव्य रचना पहली बार 1946 में हिन्दुस्तानी प्रकाशन, इलाहाबाद से छपी थी और इसमें मुख्यतः गीत और ग़ज़लें संकलित हैं।निराला रचनावली (भाग-2) , पृष्ठ-12

सन्दर्भ
अपरा (ग्रन्थ)

thumb|150px|left|अपरा:संस्करण १९७१ 

अपरा सूर्यकांत त्रिपाठी 'निराला' की एक काव्य रचना है। अपरा पहली बार सन १९४६ में प्रकाशित हुई थी। उस समय इसका प्रकाशन साहित्यकार संसद द्वारा महादेवी वर्मा के संपादन में हुआ था। छठे संस्करण तक वह यहीं से प्रकाशित होती रही। सातवाँ संस्करण भारती भंडार से प्रकाशित हुआ। तब इसका मुखपृष्ठ बायी ओर दिए गए चित्र के अनुसार दो रंग वाला था। इसके बाद यह राजकमल प्रकाशन से प्रकाशित हुई। इसको निराला ने सिस्टर निवेदिता को समर्पित किया है।

इसमें महाकवि निराला की १९४६ तक प्रकाशित उनके सभी संग्रहों में से चुनी हुई ८० कविताएँ संकलित हैं। चयन स्वयं निराला ने किया था, इसलिए इसकी महत्ता स्वतःसिद्ध है। यहाँ संकलित कविताओं से निराला के कवि-रूप का समग्र परिचय प्राप्त किया जा सकता है, इस अर्थ में यह संकलन गागर में सागर ही है।

निराला की आत्मा नई दिशा खोजने के लिए सदा से विकल रही थी और अपरा तक यह खोज तीन दशक पार कर चुकी थी। इस संकलन में उनकी रचनाएँ में अनेक रेखाओं का सम विषम मेल मिलता है। एक ओर उनका दर्शन उन रहस्यमय सूक्ष्म तत्तवों का साथ नहीं छोड़ना चाहता जो युगों युगों का अर्जित अनुभूति वैभव है और दूसरी ओर उनकी पार्थिवता धरती के उस गुरुत्व से बाँधे हुए है, जो आज की पहली आवश्यकता है। एक ओर उनकी सांस्कृतिक दृष्टि पुरातन की प्रत्येक रेखा में उजले रंग भरती है और दूसरी ओर उनकी आधुनिकता व्यंग्य़ की ज्वाला में तपा तपाकर सब रंग उड़ाती रहती है। कोमल मधुर गीतों की वंशी से ओज के शंख तक उनकी स्वर साधना का उतार चढ़ाव है।

निराला उस छायायुग के कृती हैं, जिसने जीवन में उमड़ते हुए विद्रोह को संगीत का स्वर और भाव का मुक्त सूक्ष्म आकाश दिया। वे ऐसे युग का भी प्रतिनिधित्व कर रहे हैं, जो उस विद्रोह का परिचय कठोर धरती पर विषम कंठ में चाहता है।
 सन्दर्भ 

श्रेणी:सूर्यकांत त्रिपाठी 'निराला'
श्रेणी:पुस्तकें
सूखी धुलाई

thumb|शुष्क धुलाई किये हुए कपड़े

सूखी धुलाई (Dry Cleaning) या शुष्क धुलाई में कार्बनिक विलायकों का उपयोग होता है। यह ऊनी, रेशमी, रेयन और इसी प्रकार के अन्य वस्त्रों के लिए उपयोग की जाती है।

सामान्य धुलाई पानी, साबुन और सोडे से की जाती है। भारत में धोबी सज्जी मिट्टी का व्यवहार करते हैं, जिसका सक्रिय अवयव सोडियम कार्बोनेट होता है। सूती वस्त्रों के लिए यह धुलाई ठीक है पर ऊनी, रेशमी, रेयन और इसी प्रकार के अन्य वस्त्रों के लिए यह ठीक नहीं है। ऐसी धुलाई से वस्त्रों के रेशे कमजोर हो जाते हैं और यदि कपड़ा रंगीन है तो रंग भी फीका पड़ जाता है। ऐसे वस्त्रों की धुलाई सूखी रीति से की जाती है। केवल वस्त्र ही सूखी रीति से नहीं धोए जाते वरन् घरेलू सजावट के साज सामान भी सूखी धुलाई से धोए जाते हैं। सूखी धुलाई की कला अब बहुत उन्नति कर गई है। इससे धुलाई जल्दी तथा अच्छी होती है और वस्त्रों के रेशे और रंगों की कोई क्षति नहीं होती। विशेष रूप से ऊनी कंबल आदि के लिए यह बहुत उपयोगी है।

 शुष्क धुलाई में प्रयुक्त विलायक 
शुष्क धुलाई में कार्बनिक विलायको (साल्वेन्ट) का उपयोग होता है। पहले पेट्रोलियम विलायक (नैपथा, पेट्रोल, स्टीडार्ट इत्यादि) प्रयुक्त होते थे। पर इनमें आग लगने की संभावना रहती थी, क्योंकि ये सब बड़े ज्वलनशील होते हैं। इनके स्थान पर अब अदाह्य विलायकों, कार्बन टेट्राक्लोराइड, ट्राइक्लोरोएथेन, परक्लोरोएथिलीन और अन्य हैलोजनीकृत हाइड्रोकार्बनों का उपयोग होता है। ये पदार्थ बहुत वाष्पशील होते हैं। इससे वस्त्र जल्द सूख जाते हैं। इनकी कोई गंध अवशेष नहीं रह जाती। रेशे और रंगों को कोई क्षति नहीं पहुँचती और न ऐसे धुले कपड़ों में सिकुड़न ही होती है। वस्त्र भी देखने में चमकीले और छूने में कोमल मालूम पड़ते हैं।

विलायकों की क्रिया से तेल, चर्बी, मोम, ग्रीज और अलकतरा आदि घूलकर निकल जाते हैं। धूल, मिट्टी, राख, पाउडर, कोयले आदि के कण रेशों से ढीले पड़कर विलायकों के कारण बहकर और निकलकर अलग हो जाते हैं। अच्छे परिणाम के लिए वस्त्रों को भलि भाँति धोने के पश्चात् विलायकों को पूर्णतया निकाल लेना चाहिए। वस्त्रों की अंतिम सफाई इसी पर निर्भर करती है। विलायकों को निथारकर या छानकर या आसुत कर, मल से मुक्त करके बारंबार प्रयुक्त करते हैं। साधारणतया वस्त्रों में प्राय: ०.८ प्रतिशत मल रहता है।

 विधि 
thumb|शुष्क धुलाई की मशीन
शुष्क धुलाई मशीनों में संपन्न होती है। एक पात्र में वस्त्रों को रखकर उस पर विलायक डालकर, ऊँचे दाब वाली भाप से गरम करते हैं और फिर पात्र में से विलायक को बहाकर बाहर निकाल लेते हैं। कभी-कभी वस्त्रों पर ऐसे दाग पड़े रहते हैं जो कार्बनिक विलायकों में घुलते नहीं। ऐसे दागों के लिए विशेष उपचार, कभी-कभी पानी से धोने, रसायनकों के व्यवहार से, भाप की क्रिया द्वारा अथवा स्पैचुला से रगड़कर मिटाने की आवश्यकता पड़ती है। अच्छा अनुभवी मार्जक (क्लीनर) ऐसे दागों के शीघ्र पहचानने में दक्ष होता है और तदनुसार उपचार करता है। धुलाई मशीन के अतिरिक्त धुलाई के अन्य उपकरणों की भी आवश्यकता पड़ती है। इनमें चिह्न लगाने की मशीन, भभके, पंप, प्रेस, मेज, लोहा करने की मशीनें, दस्ताने, रैक, टंबलर, धौंकनी, शोषित्र, शोषणकक्ष की सिलाई मशीन इत्यादि महत्व के हैं।

शुष्क धुलाई का प्रचार भारत में अब दिनों दिन बढ़ रहा है। देश में इस समय कपड़े की ड्राई क्लीनिंग का बाजार ३००० से ३५०० करोड़ का हो गया है। धुलाई के संबंध में प्रशिक्षण और अनेक दिशाओं में अन्वेषण के लिए विशेष संस्थाएँ भी हैं।

 सन्दर्भ 

 बाहरी कड़ियाँ 
 ड्राईक्लीन ओनली?
 सूखी धुलाई के रसायन-जो पर्यावरण के लिए कम हानिकारक हैं।
 सुरक्षा और स्वास्थ्य: सूखी धुलाई
 सूखी धुलाई और पर्यावरण

श्रेणी:रहन-सहन
साहित्य अकादमी पुरस्कार

साहित्य अकादमी पुरस्कार भारत में एक साहित्यिक सम्मान है, जो साहित्य अकादमी प्रतिवर्ष भारत की अपने द्वारा मान्यता प्रदत्त प्रमुख भाषाओं में से प्रत्येक में प्रकाशित सर्वोत्कृष्ट साहित्यिक कृति को पुरस्कार प्रदान करती है। भारतीय संविधान की आठवीं अनुसूची में शामिल २२ भारतीय भाषाओं के अलावा ये राजस्थानी और अंग्रेज़ी भाषा; याने कुल २४ भाषाओं में प्रदान किया जाता हैं। पहली बार ये पुरस्कार सन् 1955 में दिए गए।

पुरस्कार की स्थापना के समय पुरस्कार राशि पाँच हजार रुपए थी, जो सन् 1983 में ब़ढा कर दस हजार रुपए कर दी गई और सन् 1988 में ब़ढा कर इसे पच्चीस हजार रुपए कर दिया गया। सन् 2001 से यह राशि चालीस हजार रुपए की गई थी। सन् 2003 से यह राशि पचास हजार रुपए कर दी गई है।

 विजेता 
 साहित्य अकादमी पुरस्कार बंगाली 
 साहित्य अकादमी पुरस्कार बोड़ो 
 साहित्य अकादमी पुरस्कार डोगरी 
 साहित्य अकादमी पुरस्कार गुजराती 
 साहित्य अकादमी पुरस्कार हिन्दी 
 साहित्य अकादमी पुरस्कार कन्नड़ 
 साहित्य अकादमी पुरस्कार कश्मीरी 
 साहित्य अकादमी पुरस्कार कोंकणी 
 साहित्य अकादमी पुरस्कार मैथिली 
 साहित्य अकादमी पुरस्कार मलयालम 
 साहित्य अकादमी पुरस्कार मणिपुरी 
 साहित्य अकादमी पुरस्कार मराठी 
 साहित्य अकादमी पुरस्कार नेपाली 
 साहित्य अकादमी पुरस्कार ओड़िया 
 साहित्य अकादमी पुरस्कार पंजाबी 
 साहित्य अकादमी पुरस्कार संस्कृत 
 साहित्य अकादमी पुरस्कार संथाली 
 साहित्य अकादमी पुरस्कार सिन्धी 
 साहित्य अकादमी पुरस्कार तमिल 
 साहित्य अकादमी पुरस्कार तेलुगू 
 साहित्य अकादमी पुरस्कार उर्दू
 साहित्य अकादमी पुरस्कार असमिया
 राजस्थानी के लिए साहित्य अकादमी पुरस्कार विजेताओं की सूची
 साहित्य अकादमी पुरस्कार अंग्रेज़ी

 अन्य साहित्यिक सम्मान 
साहित्य अकादमी के अन्य साहित्यिक सम्मान हैं:
 साहित्य अकादमी फ़ैलोशिप
 भाषा सम्मान पुरस्कार
 अनुवाद पुरस्कार
 आनन्‍द कुमारस्‍वामी फैलोशिप
 प्रेमचंद फैलोशिप
 बाल साहित्य पुरस्कार
 युवा पुरस्कार

सन्दर्भ

 बाहरी कड़ियाँ 
 साहित्य अकादमी का जालघर
 Sahitya Akademi Awards and Fellowships, Official website
 

*
श्रेणी:भारतीय पुरस्कार
श्रेणी:साहित्य पुरस्कार
कल पेन

right|thumb|कल पेन
कल्पेन सुरेश मोदी (जन्म अप्रैल 23, 1977) वा कल पेन, एक अमेरिकी अभिनेता, निर्माता, व राजनैतिक कार्यकर्ता है। 

उनका प्रमुख पात्र वाला चलचित्र इस प्रकार है-नेसनल लॅम्पूनस भॅन वाइल्डर, हॅरोल्ड एंड कुमार गो टु व्हाइट कॅसल, द नेमसेक, इपिक मुभी और हॅरोल्ड एंड कुमार एस्केप फ्रम गुआन्टानामो बे। इनका टॅलिभिजन पात्र में 24 सिजन 6 और अभी हाउस धारावाहिक में लरेन्स कट्नर का पात्र है।

 व्यक्तिगत जीवन 
पेन एक शाकाहारी है, अतः, हॅरोल्ड एंड कुमार गो टु व्हाइट कॅसल में प्राविधिककर्मीयौं नें उन्हे हॅमबर्गर के जगह सॉय पॅटिज दिया था।

वेह बाराक ओबामा के भिडियो "Sí Se Puede Cambiar" (Andres Useche द्वारा निर्मित) में भी दिखते है। पेन ओबामा के निर्वाचन में ओबामा समर्थक के रूप में क्रियाशील थे।

 Filmography 
 Films 
 Year  Title  Role  Notes 2008  Under New Management  Wheeler  in-production Two Sisters   post-production Harold & Kumar Escape from Guantanamo Bay  Kumar Patel   2007  Epic Movie  Edward  The Namesake  Gogol/Nikhil Ganguli  2006  National Lampoon's Van Wilder: The Rise of Taj  Taj Badalandabad  Deck The Halls  Amit Sayid  Superman Returns  Stanford Bachelor Party Vegas  Z-Bob  Man About Town  Alan Fineberg  2005  Sueño  Raj  A Lot Like Love  Jeeter   Son of the Mask  Jorge   Dancing in Twilight  Sam   2004  Ball & Chain  Bobby   Harold & Kumar Go to White Castle  Kumar Patel  2003  Dude, Where's the Party?  Mo (Mohan Bakshi)   Malibu's Most Wanted  Hadji   Love Don't Cost a Thing  Kenneth Warman  2002  Badger  Sanjay  National Lampoon's Van Wilder  Taj Badalandabad   Hector  Kendal Cunningham   2001  American Desi  Ajay Pandya  1999  Freshman  Ajay   1998  Express: Aisle to Glory  Jackie Newton  

 Television roles 
 Year  Title  Role 2007  House (2007-Present)  Dr. Lawrence Kutner 24  Ahmed Amar Law and Order: Special Victims Unit  Henry Chanoor 2006  The Danny Comden Project  Max 2004  Homeland Security  Harrison 2003  Tru Calling (Haunted)  Steven All About the Andersons  George Cosmopolitan  Vandana's fiancé 2001  The Agency  Malek NYPD Blue  Solomon Al-Ramai ER  Narajan Angel  Fez Boy 2000  Spin City  Buddy Sabrina, the Teenage Witch  Prajeeb 1999  Buffy the Vampire Slayer  Hunt Brookfield  Kumar Zimmerman

 References 

 External links 
 
 Five Questions for Kal Penn, Nirali Magazine, December 2006
 Kal Penn Goes to Hollywood, Nirali Magazine, September 2004

श्रेणी:अमेरिकी अभिनेता
श्रेणी:जीवित लोग
श्रेणी:1977 में जन्मे लोग
हाइड्रिल्ला

7
right|हाइड्रिल्ला
हाइड्रिल्ला एक जलीय पौधा है। यह पूरे वर्ष तालाबों में पाया जाता है तथा शरद ऋतु में यह अधिक मात्रा में उगता है। यह जल में २ मीटर की गहराई तक उगता है तथा इसक तना १-२ मीटर लंबा होता है। हाइड्रिल्ला का पौधा कोमल व कुछ हरे पीले रंग का होता है। इल पौधे में जड़ें नहीं होती हैं तथा पतले तनें पर छोटी व पतली पत्तियाँ भ्रमि रूप में लगी रहती हैं। इसकी पत्तियाँ ५-२० मिलीमीटर लंबी एवं ०.७-२ मिलीमीटर तक चौड़ी होती हैं।

सन्दर्भ

श्रेणी:वनस्पति विज्ञान
Root tender rooted submerged
By ram
स्थलीय कछुआ

thumb|right|300px|स्थलीय कछुआ
स्थलीय कछुए (Tortoises) उन कछुओं को कहा जाता है जो मुख्य रूप से स्थलीय वातावरणों में अपना जीवन बसर करते हैं। अन्य कछुओं की तरह, स्थलीय कछुए का भी पूरा शरीर कड़े कवच से ढ़का रहता है। इसके शरीर के कवच का ऊपरी भाग कारापेश तथा निचला भाग प्लास्ट्रन कहलाता है। इसके चार पैर होते हैं और प्रत्येक पैरों में पाँच-पाँच नाखून तथा जाल-युक्त ऊँगलियाँ पायी जाती हैं। मादा कछुआ मिट्टी खोदकर उसमें अंडे देती है। अंडो की संख्या १ से लेकर ३० तक हो सकती है। साधारणतः अंडे देने का कार्य रात में होता है। मादा अंडे देने के बाद गड्ढे एवं अंडे को मिट्टी तथा बालू इत्यादि से ढ़क देती है। विभिन्न प्रजातियों के अंडो से बच्चों के निकलने का समय भिन्न-भिन्न होता है। अंडो से बच्चे निकलने में ६० से १२० दिनों तक का समय लगता है।

 अन्य भाषाओं में 
मारवाड़ी भाषा में कछुआ को काछबा कहा जाता है।
छत्तीसगढ़ी भाषा में कछुआ को केछवा कहा जाता है।

 चित्र दिर्घा 

 इन्हें भी देखें 
 कछुआ

 सन्दर्भ 

श्रेणी:कछुए
श्रेणी:उभयचर
सीप

thumb|left|स्वच्छ जल में रहने वाला एक सीप
सीप एक जलीय जन्तु है। इसका शरीर दो पार्श्व कपाटों में बन्द रहता है जो मध्य पृष्ट पर एक दूसरे से जुड़े रहते हैं। इसमें चलने के लिए एक मांसल पाव होता है। इसके पैरों के ऊपरी भाग में अनेक सामानान्तर रेखाएँ होती हैं जिन्हें वृद्धि की रेखा करते हैं।सीप अपने आप को एक लिंग से दूसरे लिंग मे बदल सकते हैं और पुनः वापस भी आ सकते हैं। 

श्रेणी:जलचर
जल घोंघा

left|thumb|जल घोंघा
जल घोंघा मीठे जल में पाया जाता है। इसका शरीर बाहरी खोल से ढँका रहता है। बाह्य कंकाल का मुख एक ढक्कन से बन्द रहता है। जिसे अपर कुलम कहते हैं। इसका आकार सेव जैसा होता है अतः इसे एपेल स्नेल कहते हैं।

श्रेणी:जलचर
स्थलीय घोंघा

thumb|right|300px|स्थलीय घोंघा
स्थलीय घोंघा एक अमेरूदण्डीय प्राणी है,जो नमी युक्त घास के मैदान तथा बगीचों में पाया जाता है।यह स्वभाव से एक निशाचार (रात में चरने वाला) प्राणी है और चट्टानों तथा लकड़ी के लठ्ठों के नीचे आराम करता है। यह एक शाकाहारी प्राणी है। इसका का शरीर नरम होता है जो एक घुमावदार एवं कड़े खोल में बन्द रहता है। खोल में एक बड़ा छिद्र होता है जो एक ढक्कन के द्वारा बन्द रहता है। ढक्कन के खुलने से मांसल पाद बाहर निकलकर चलने लगता है। ज्यों ही किसी आघात का आभास होता है, पाद अन्दर चला जाता है एवं ढक्कन बन्द हो जाता है। सिर पर एक मुख और दो जोड़े बड़े एवं छोटे टेन्टाकिल्स होते हैं। बड़े टेन्टाकिल्स पर एक-एक आँखें पायी जाती हैं।

 सन्दर्भ  

बाहरी कड़ियाँ

 Introduction to Snails, Infoqis Publishing, Co.

श्रेणी:मोलस्का संघ
श्रेणी:अकशेरुक
श्रेणी:प्राणी विज्ञान
निराला की साहित्य साधना

निराला की साहित्य साधना  हिन्दी के विख्यात साहित्यकार रामविलास शर्मा द्वारा रचित एक जीवनी है जिसके लिये उन्हें सन् 1970 में साहित्य अकादमी पुरस्कार से सम्मानित किया गया। इस जीवनी का प्रकाशन सन् १९६९ में हुआ था। निराला की साहित्य साधना तीन खंडों में लिखी गई है। इसके द्वितीय खंड की 'भूमिका' में रामविलास शर्मा लिखते हैं कि- "साहित्यकार के व्यक्तित्व का श्रेष्ठ निदर्शन उसका कृतित्व है। इस कृतित्व का विवेचन पुस्तक के दूसरे खण्ड में है। पहला खण्ड उसकी भूमिका मात्र है।" इसके अतिरिक्त इसके तीसरे खंड में निराला के पत्रों का संग्रह किया गया है।

 इन्हें भी देखें 
 रामविलास शर्मा

 सन्दर्भ 

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:रामविलास शर्मा
सहस्रपाद

thumb|right|230px|मिलिपीड
सहस्रपाद आर्थोपोडा संघ का एक प्राणी है। इसका शरीर लंबा एवं खण्डयुक्त तथा काइटिन के बाह्य कंकाल से ढका होता है। सिर पर एक जोड़ी श्रृंगिकाएँ होती हैं। धड़ के प्रत्येक खण्ड में दो जोड़े संधियुक्त पैर होते हैं। इसमें श्वसन अंग वायुनलियाँ हैं।और बर्षा ऋतु के समय इनको झुंड में देखा जा सकता है।

 चित्र 

इन्हें भी देखें
शतपाद (सेन्टीपीड)

श्रेणी:आर्थ्रोपोडा
श्रेणी:मिरियापोडा
*
इन्हीं हथियारों से

इन्हीं हथियारों से  हिन्दी के विख्यात साहित्यकार अमरकान्त द्वारा रचित एक उपन्यास है जिसके लिये उन्हें सन् 2007 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
क्याप

क्याप  हिन्दी के विख्यात साहित्यकार मनोहर श्याम जोशी द्वारा रचित एक उपन्यास है जिसके लिये उन्हें सन् 2005 में साहित्य अकादमी पुरस्कार से सम्मानित किया गया।

क्याप प्रख्यात हिन्दी लेखक मनोहरश्याम जोशी द्वारा लिखा गया एक उपन्यास है। क्याप कुमाउँनी भाषा का शब्द है, जिसका मतलब होता है- कुछ अजीब-सा, जो समझा न गया हो या अनबूझा सा; उल्लेखनीय है कि मनोहर श्याम जोशी मूल रूप से कुमायूँ से थे। यह उपन्यास २००६ में साहित्य अकादमी पुरस्कार से सम्मानित हुआ।

उपन्यास के अन्त में कथा-प्रवाह की विचित्रता देखी जाती है। और शायद इसी कारण स्वयं जोशी इस उपन्यास की अन्तिम पंक्ति के रूप में लिखते हैं-

 सन्दर्भ 

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
दुष्चक्र में सृष्टा

दुष्चक्र में सृष्टा हिन्दी के कवि वीरेन डंगवाल का कविता संग्रह है। इसका प्रकाशन वर्ष २००२ में हुआ और इसे वर्ष २००४ का साहित्य अकादमी पुरस्कार दिया गया।

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
श्रेणी:पुस्तकें
शतपाद

thumb|right|300px|गोजर
शतपाद (सेन्टीपीड, गोजर  या  कांतर या कनखजूरा) एक स्थलवासी आर्थ्रोपोडा है जो जमीन में, बिलों में या पेड़ों की छाल के नीचे छिपे पाये जाते हैं। इसका शरीर लंबा एवं खंडयुक्त होता है तथा सिर पर दो स्पर्श सूत्र पाये जाते हैं। इसके प्रत्येक खंड में दो पैर जुड़े होती हैं जो जोड़ युक्त होते हैं। पहला जोड़ा पैर विषैले पंजों में रूपांतरित हो जाता है। दुनिया में गोजर की लगभग ८००० प्रजातियां हैं। यह प्रसव के पश्चात अपने सारे बच्चों को एक गोल घेरा बनाकर रक्षा करती है.इसके काटने पर हल्दी,काला नमक,देशी गाय के घी को साथ मिलाकर काटे हुए स्थान पर लगाये ।
कान में घुसने पर काला नमक मिला हुआ पानी कान में डालने से वह तुरंत बाहर आ जाता है।
 Adis, J. and M.J. Harvey. 2000. How  many Arachnida and Myriapoda are there worldwide and in Amazonia? Studies on Neotropical Fauna and Environment, 35: 139-141. 

 सन्दर्भ 

इन्हें भी देखें
सहस्रपाद (मिलिपीड)

श्रेणी:आर्थ्रोपोडा
श्रेणी:मिरियापोडा
*
गुलमेंहदी

thumb|Rosmarinus officinalis

गुलमेंहदी (Rosmarinus officinalis) एक सुगन्धित सदाबहार जड़ी-बूटी है जिसके पत्ते सुई के आकार के होते हैं। यह भूमध्यसागरीय क्षेत्र का मूल पौधा है। यह पुदीना परिवार लैमियेसी की सदस्य है, जिसमे और भी कई जड़ी-बूटी शामिल हैं। 

 वर्णन 
गुलमेंहदी का पौधा सीधा बढ़ता है और 1.5 मीटर तक लंबा होता है और कभी-कभी यह २ मी तक पहुँच सकते है। सदाबहार पत्ते, ऊपर से हरे और नीचे से रोमिल सफेद होते है। फूल सर्दी या वसंत ऋतु में खिलते हैं जिनका रंग बैंगनी, गुलाबी, नीला या सफेद होता है।
thumb|Rosemary (রোজমেরী)

 खेती 
यह आकर्षक पौधा कुछ हद तक सूखे का प्रतिरोध करता है इसलिए इसे विशेष रूप से भूमध्यसागरीय जलवायु क्षेत्रों मे भू-दृश्य निर्माण (लैंडस्केपिंग) के लिए प्रयोग किया जाता है। यह आसानी से उगायी जा सकती है और माना जाता है कि यह कीट प्रतिरोधी होती है। गुलमेंहदी को आसानी से किसी भी आकार में काटा जा सकता है इसीलिए इसे शस्यकर्तन के लिए इस्तेमाल किया जाता है।

 सन्दर्भ
शस्यकर्तन

thumb|right|270px|शस्यकर्तन फ्रांस मे
thumb|right|270px|शस्यकर्तन हाथी के आकार मे,अयुत्थया,थाईलैंड

शस्यकर्तन या शस्यकर्तन कला का अर्थ, छंटाई या कटाई के द्वारा पौधों या झाड़ियों को मनचाहा रूप देकर शिल्प निर्माण करना है। शस्यकर्तन दो संस्कृत शब्दों शस्य और कर्तन से मिल कर बना है जिनका अर्थ क्रमशः वनस्पति और काटना होता है। शस्यकर्तन के लिये अमूमन सदाबहार छोटे या सुइयों जैसे घने पत्तों वाले पौधों का उपयोग किया जाता है। 

कई बार पौधों को मनचाहा आकार देने के लिए उनमें धातु के तार से बना एक पिंजरा फंसा देते है और समय के साथ इस पूरे पिंजरे पर पत्तियां छा जाती है और कुछ ही महीनों में मनचाहा आकार प्राप्त हो जाता है। शस्यकर्तन का सबसे साधारण उदाहरण घरेलु हैज (बाड़) है जिसे बाहरी सीमा, दीवार या पर्दा बनाने के लिए प्रयोग किया जाता है।

 सन्दर्भ 

 इन्हें भी देखें 
 बाहरी कड़ियाँ
कारखानों में उत्पादन का इतिहास

अंगूठाकार|कारखान
 आरम्भ 
प्रारंभ में वस्तुएँ कारीगरों के घर पर ही बना करती थीं, परंतु जैसे-जैसे कारीगरों द्वारा निर्मित वस्तुओं का उपयोग बढ़ा वैसे-वैसे बड़े पैमाने पर निर्माणकी आवश्यकता भी बढ़ी। साहसी व्यापारी कारीगरों के घर सामान पहुँचाकर उन्हें आर्थिक सहायता देकर सामग्री बनवाने लगे। परंतु कारीगरों तक माल पहुँचाने और उनसे निर्मित सामग्री इकट्ठी करने में बहुत समय नष्ट होता था; काम बराबर अच्छे मेल का नहीं बनता था, कारीगर बहुधा समय पर काम पूरा नहीं करते थे और कारीगरों द्वारा माल दबाकर बैठ जाने का बड़ा भय रहता था। इसलिए साहसी व्यापारी बड़े-बड़े भवन बनावाकर वहीं कारीगरों को बुलाने लगे और इसी से कारखानों की उत्पत्ति हुई। इसमें अवगुण यह था कि उपयुक्त भवन बनवाने में बहुत सी पूँजी फँस जाती थी। यदि यंत्रों की आवश्यकता होती थी तो उसमें भी पूँजी लगती थी। जब कारीगर दूर-दूर से आते थे तब उनके रहने का भी प्रबंध करना पड़ता था; फिर, कारीगरों के कार्य के निरीक्षण के लिए रखे गए व्यक्तियों का वेतन भी देना पड़ता था। इन सब अवगुणों के होते हुए भी कारखानों की संख्या बढ़ने लगी।

 आधुनिक काल 
ग्रेट ब्रिटेन में कारखानों का विकास सबसे पहले हुआ। सन् 1759 ई. तक वहाँ कई छोटे-मोटे कारखाने खुल गए थे। कालांतर में वाष्प इंजन के आविष्कार (1769 ई.) के बाद कारखानों की वृद्धि बहुत शीघ्र हुई। इसी समय के लगभग इंग्लैंड के तीन व्यक्तियों (हालग्राब्ज़, आर्कराइट और क्रॉम्पटन) ने क्रमानुसार सूत कातने, कपड़ा बुनने और तागा बटन की मशीनों की उपज्ञा की और तब से कपड़ा बड़े-बड़े कारखानों में बनने लगा। 19वीं शताब्दी के मध्य तक अनेक प्रकार के कारखाने स्थापति हो गए थे, जैसे कागज, पुस्तकों, काच, मिट्टी के बर्तनों, धातु के बर्तनों, इंजनों, मशीनों, जूतों, लकड़ी की वस्तुओं, मक्खन, डिब्बाबंदी, पावरोटी आदि के। उस शताब्दी के अंत तक पावरोटी, बाइसिकिल, मोटरकार, बिजली के सामान, रासायनिक पदार्थ, रबर आदि के भी कारखाने खुल गए।

यद्यपि ब्रिटेन ने मशीनों और कारीगरों का बाहर जाना बंद कर रखा था, तो भी चोरी से कुछ मशीनें और अनेक कारीगर बाहर चले ही गए और यूरोप तथा अमरीका में भी कारखाने बनने लगे। अमरीका में कारखानों की विशेष आवश्यकता थी, क्योंकि वहाँ कारीगरों और श्रमिकों की कमी थी। वहाँ मशीनों के निर्माण में विशेष विकास हुआ और अनेक यंत्र बने जो प्राय: स्वचालित थे।

प्रारंभिक कारखाने छोटे होते थे क्योंकि एक व्यक्ति अधिक पूँजी नहीं लगा सकता था। लाख दो लाख रुपए की पूँजी प्राय: एक सीमा थी। परंतु 19वीं शताब्दी के अंत में साझे के कारखाने चलने लगे और कंपनियों के विषय में नियम बन जाने पर सीमित उत्तरदायित्व की कंपनियाँ बड़ी शीघ्रता से खुलने लगीं। श्रमिकों की कमी भी तब पूरी होने लगी जब श्रमिकों के स्वास्थ्य और सुख के लिए कानून बने। पहले श्रमिकों को प्रतिदिन 12 घंटे काम करना पड़ता था। धीरे-धीरे यह समय घटकर आठ घंटे या इससे भी कम हो गया। साथ ही, श्रमिकों के लिए न्यूनतम वेतन, छुट्टियों, आयुर्वैज्ञानिक उपचार, बीमा आदि के भी नियम बन गए। बालकों से कारखानों में काम कराना बंद कर दिया गया। इनमें से कई सुविधाओं की प्राप्ति के लिए श्रमिकों को कष्टप्रद हड़तालें करनी पड़ी थीं। अब विश्व के अधिकांश कारखानों के श्रमिक सुख से रहते हैं और विशेष मशीनों के कारण थोड़े ही मानव श्रम से बहुत अधिक सामग्री की उत्पत्ति होती है, जिससे उपभोक्ता को कोई सामग्री बहुत महँगी नहीं पड़ती।

 इन्हें भी देखें 
 औद्योगिक क्रांति

श्रेणी:उद्योग
जोंक

thumb|right|200px|जोंक
जोंक एनिलिडा संघ का जन्तु है। यह उभयलिंगी होता है। स्वच्छ जलाशयों में मिलता है। इसका शरीर लम्बा, चपटा एवं खंडों में विभक्त रहता है। यह वाह्य परजीवी है। इसके शरीर के दोनों सिरों पर पोषक से चिपकने के लिए चूषक मिलते हैं। इसके अगले चूषक के मध्य में तिकोना मुखछिद्र होता है।
एक दशक(2009-2019) में जोंक से इलाज 13 गुना तक मंहगा हुआ।
आयुर्वेद में जलोकावारन पद्धति में जोंक से इलाज किया जाता रहा हैं।

 ये भी देंखे 
 जोंक चिकित्सा
 Hirudolab International Medicinal Leech Center
 कश्मीर में हो रहा है जोंक से इलाज

श्रेणी:प्राणी विज्ञान
केकड़ा

thumb|right|230px|केकड़ा
केकड़ा (Blue) आर्थ्रोपोडा संघ का एक जन्तु है। इसका शरीर गोलाकार तथा चपटा होता है। सिरोवक्ष (सिफेलोथोरेक्स) तथा उदर में बँटा रहता है। इसका उदर बहुत छोटा होता है। इसके सिरोवक्ष के अधर वाले भाग में पाँच जोड़े चलन पाद मिलते हैं। सिर पर एक जोड़ा सवृन्त संयुक्त नेत्र मिलता है। इसमें श्वसन गिल्स द्वारा होता है। इन्हें पकाकर खाया भी जाता है।

केकड़े दुनिया के हर समुद्र द्वीपों पर पाए जाते हैं। इनमें से अधिकतर मीठे पानी के हैं और जमीन पर भी रहते हैं। खारे और मीठे पानी के केकड़ों प्रजातियां करीब 850 हैं और भी इनमेसे के मिलाकर ४ हजार से ज्यादा है। कहा जाता है कि केकड़ों का अस्तित्व जुरासिक काल से है। इसके कई प्रमाण वैज्ञानिको/जीववैज्ञानिकों ने खोजे हैं। केकड़े अक्सर पानी मे निचली सतह पर ही रहते है। ये तिरछे चलते है। 

 लक्षण 
 यह जलीय जंतु होता है जो जल प्रणाली की तलछटी में रहता है।
 इसका शरीर सिफैलोथोरेक्स (Cephalothorex) और उदर में विभाजित रहता है तथा उदर बहुत छोटा होता है।
 सिफैलोथोरेक्स की चौड़ाई लंबाई से ज्यादा होती है।
 इसके सिर पर एक जोड़ा ऐंटेन्यूल्स (Antennules), एक जोड़ा श्रृंगिका (Antenna) और एक जोड़ी संवृंत संयुक्त नेत्र (Compound eye) होते हैं।
 इसके वक्षीय उपांगों (Appendages) में प्रथम जोड़ा मैक्जिलीपीड्स कीलेट (Chelates) और 4 जोड़े प्रचलन पाद (Walking-legs) होते हैं।
 इसके उदर में प्लियोपोड्स (Pleopods) अल्प विकसित यूरोपपोड्स (Uropods) नहीं पाए जाते हैं।
 इसमें श्वसन क्लोम द्वारा होता है।
 यह एक लिंगी होता है। जीवन वृत्त में जूइया (Zoea) नामक लार्वा अवस्था होती है जिसके कायंतरण से वयस्क का विकास होता है।

 छबिदीर्घा 

 सन्दर्भ 

केकड़ा
प्रचलित गलत धारणाओं की सूची

यहाँ पर उन धारणाओं का विवरण दिया गया है जो जनसाधारण में व्यापक रूप से प्रचलित हैं किन्तु गहराई से विचार करने पर पता चलता है कि उनमें त्रुटि है।

 इतिहास 
 यह विश्वास कि यद्यपि बारूद का आविष्कार चीनियों ने किया था किन्तु इसका युद्ध में सर्वप्रथम प्रयोग यूरोपवासियों ने किया - ग़लत है। चीनियों ने सैनिक उद्देश्यों के लिये बारूद-चालित वाण ९०० के शतक से ही आरम्भ कर दिया था।

 विधि या कानून 
 विज्ञान 
 खगोलशास्त्र (Astronomy) 
thumb|right|300px|A satellite image of a section of the Great Wall of China, running diagonally from lower left to upper right.

 नीचे की कक्षाओं (लगभग १८५ किमी की उँचाई पर) एक अच्छी दृष्टि वाला व्यक्ति चीन की महान दीवार को देख सकता है। यद्यपि यह सत्य है लेकिन यह भी सत्य है कि इतनी कम उँचाई से अन्य बहुत सी चीजें भी दिख जाती हैं; जैसे - राजपथ (हाईवे), समुद्र स्थित जलयान, बाँध, खेतों में खड़ी फसलें आदि। यह कथन कि  यही एकमात्र मानव-निर्मित वस्तु है जो चन्द्रमा से दिखाई पडती है, भी पूर्णतः ग़लत है।

 स्वास्थ्य 
thumb|right|100px| कड़वा, खट्टा, नमकीन एवं मीठा स्वाद चखने वाले भागों को प्रदर्शित करता जीभ का नक्शा ; वास्तव में जीभ के सभी भाग सभी तरह के स्वाद को चख सकते हैं।

 जीवविज्ञान 
 यद्यपि कुछ चमगादड़ अंधेरे में उडने के लिये पराश्रब्य तरंगों का प्रयोग करते हैं। किन्तु चमगादड़ अंधे नहीं होते। ये जरूर है कि उनकीं आखें छोटी एवं अविकसित होती हैं किन्तु वे फिर भी देखने में सक्षम हैं। 
 भौतिकी 
 कुछ पाठ्यपुस्तकों में लिखा रहता है कि तारों के भीतर विद्युत प्रकाश के वेग से या लगभग उसके बराबर वेग से गति करती है। इससे यह ग़लत निष्कर्ष निकाला जा सकता है कि इन तारों के भीतर एलेक्ट्रॉन भी प्रकाश के वेग से ही गति करते हैं (क्योंकि विद्युतधारा, एलेक्ट्रानो की गति के ही परिणामस्वरूप होती है)। जबकि सत्य यह है कि तारों के भीतर एलेक्ट्रान का औसत वेग कुछ सेन्टीमीटर प्रति घण्टे ही (इतना कम) होती है।

 उद्विकास (evolution) 
 मानव का विकास बन्दर या अन्य किसी वर्तमान एप (ape) से से नहीं हुआ ; बल्कि मानव स्वयं ही बोलने वाले एप हैं।

 भाषाविज्ञान (Linguistics) 

 धर्म 
 यहूदी एवं ईसाइयत 
 बाइबल में कहीं भी नहीं आया है कि ईडेन के बाग () में आदम और ईव ने जो फल खाया वह सेव (apple) था।
 हिन्दू धर्म 
 इस्लाम 	

 प्रौद्योगिकी (Technology) 
 आविष्कार (Inventions) 
 फ्लश शौचालय का आविष्कार थॉमस क्रैपर ने नहीं किया।

 संगणना (Computing) 
 अन्य 
 बाहरी कड़ियाँ 
 The color of water, J. Chem. Education, 1993, 70(8), 612
 List of children's misconceptions about science
 Misconceptions taught by science textbooks
 Science Misconceptions Podcast
 Common Misconceptions about Science
 Bad Science
 Bad Chemistry
 Hershey, D.R., 2003. https://web.archive.org/web/20081216044649/http://www.botany.org/bsa/psb/2003/psb49-3.html#Misconceptions

श्रेणी:सूचियाँ
दारा शिकोह

दारा शिकोह (जन्म 20 मार्च 1615 - हत्या 10 सितंबर 1659) मुमताज़ महल और सम्राट शाहजहाँ का ज्येष्ठ पुत्र तथा औरंगज़ेब का बड़ा भाई।

 जीवनी 
दारा को 1633 में युवराज बनाया गया और उसे उच्च मंसब प्रदान किया गया। 1645 में इलाहाबाद, 1647 में लाहौर और 1649 में वह गुजरात का शासक बना। 1653 में कंधार में हुई पराजय से इसकी प्रतिष्ठा को धक्का पहुँचा। फिर भी शाहजहाँ इसे अपने उत्तराधिकारी के रूप में देखता था, जो दारा के अन्य भाइयों को स्वीकार नहीं था। शाहजहाँ के बीमार पड़ने पर औरंगजेब और मुराद ने दारा के काफ़ि़र (धर्मद्रोही) होने का नारा लगाया। युद्ध हुआ। दारा दो बार, पहले आगरे के निकट सामूगढ़ में (जून, 1658) फिर अजमेर के निकट देवराई में (मार्च, 1659), पराजित हुआ। अंत में 10 सितंबर 1659 को दिल्ली में औरंगजेब ने उसकी हत्या करवा दी। दारा का बड़ा पुत्र औरंगजेब की क्रूरता का भाजन बना और छोटा पुत्र ग्वालियर में कैद कर दिया गया।

सूफीवाद और तौहीद के जिज्ञासु दारा ने सभी सनातन और मुसलमान संतों से सदैव संपर्क रखा। ऐसे कई चित्र उपलब्ध हैं जिनमें दारा को हिंदू संन्यासियों और मुसलमान संतों के संपर्क में दिखाया गया है। वह प्रतिभाशाली लेखक भी था। सफ़ीनात अल औलिया और सकीनात अल औलिया उसकी सूफी संतों के जीवनचरित्र पर लिखी हुई पुस्तकें हैं। रिसाला ए हकनुमा (1646) और "तारीकात ए हकीकत" में सूफीवाद का दार्शनिक विवेचन है। "अक्सीर ए आज़म" नामक उसके कवितासंग्रह से उसकी सर्वेश्वरवादी प्रवृत्ति का बोध होता है। उसके अतिरिक्त हसनात अल आरिफीन और मुकालम ए बाबालाल ओ दाराशिकोह में धर्म और वैराग्य का विवेचन हुआ है। मजमा अल बहरेन में वेदान्त और सूफीवाद के शास्त्रीय शब्दों का तुलनात्मक अध्ययन प्रस्तुत है। 52 उपनिषदों का फासरी भाषा मैं अनुवाद उसने '"सीर-ए-अकबर (सबसे बड़ा रहस्य) में किया है।

वेदांग दर्शन और पुराणशास्त्र से उसके सम्पर्क का परिचय उसकी अनेक कृतियों से तथा उनके द्वारा अनुवादित साहित्य से मिलता है। उसके विचार और लेखनकार्य ईश्वर का श्विक पक्ष, द्रव्य में आत्मा का अवतरण, अद्वैत और निर्माण तथा संहार का चक्र जैसे सिद्धांतों के निकट परिलक्षित होते हैं। दारा का विश्वास था कि वेदांत और इस्लाम में सत्यान्वेषण के सबंध में शाब्दिक के अतिरिक्त और कोई अंतर नहीं है। दारा कृत उपनिषदों का अनुवाद दो विश्वासपथों - इस्लाम और वेदांत - के एकीकरण में महत्वपूर्ण योगदान है।

राजनीतिक परिस्थितियों वश दारा में नास्तिकवाद की ओर रुचि हुई, यह निश्चित रूप से नहीं कहा जा सकता। बाल्यकाल से ही उसमें अध्यात्म के प्रति लगाव था। यद्यपि कुछ कट्टर मुसलमान उसे धर्मद्रोही मानते थे, तथापि दारा ने इस्लाम की मुख्य भूमि को नहीं छोड़ा। उसे धर्मद्रोही करार दिए जाने का मुख्य कारण उसकी सर्व-धर्म-सम्मिश्रण की प्रवृत्ति थी जिससे इस्लाम की स्थिति के क्षीण होने का भय था।

2017 में दिल्ली की 'डलहौजी रोड' का नाम बदलकर दारा शिकोह मार्ग''' कर दिया गया है।

गेलरी

यह भी देखें
 मज्म उल बहरैन
 मंसूर अल हल्लाज
 Sirr-I-Akbar

 सन्दर्भ 

बाहरी कड़ियाँ
भारतवर्ष Episode 9 Who was दारा शूकोह, Why was he killed
सिर्रे-अक्बर के कुछ अंश (हिन्दी अनुवाद)
Sirr-i-Akbar (उपनिशिदों का अनुवाद)

श्रेणी:मुग़ल साम्राज्य
भागवत

भागवत परंपरा, जिसे भागवतवाद भी कहा जाता है, एक प्राचीन धार्मिक संप्रदाय को संदर्भित करती है जिसकी उत्पत्ति मथुरा क्षेत्र में हुई थी। आर. सी मजुमदार के अनुसार, विष्णु की ब्राह्मणवादी परंपरा के साथ समन्वय के बाद, भागवतवाद दूसरी शताब्दी ईसा पूर्व तक एक अखिल भारतीय परंपरा बन गया।

सन्दर्भ

अग्रिम पठान
 

 
 
 

 
 

 
 Garuda Pillar of Besnagar, Archaeological Survey of India, Annual Report (1908–1909). Calcutta: Superintendent of Government Printing, 1912, 129.
 
 
 
 
 
 

श्रेणी:वैष्णव सम्प्रदाय
श्रेणी:भक्ति आन्दोलन
शैलविज्ञान

right|thumb|300px|ज्वालामुखी की धूल के दानों का सूक्ष्मदर्शी से अध्ययन ; (१) ऊपरी चित्र प्लेन-पोलराइज्ड प्रकाश द्वारा, तथा (२) निचले चित्र में क्रॉस-पोलराइज्ड प्रकाश द्वारा ; स्केल-बॉक्स  0.25 mm का है।
शैलविज्ञान या शैलिकी (Petrology) शैलों का, अर्थात् जिन निश्चित इकाइयों से पृथ्वी न्यूनाधिक निर्मित है उनका, अध्ययन है। 

 परिचय 
यद्यपि उल्काओं में हमें पृथ्वी के आभ्यन्तर (Interior) का निर्माण करनेवाले शैलों के सदृश एवं समरूप शैलों के नमूने प्राप्त हो जाते हैं, तो भी जैसा अब तक संभव है, यह अध्ययन पृथ्वी की अभिगम्य पर्पटी (aceessible crust) तक ही सीमित है। इसके अध्ययनक्षेत्र में शैलों की प्राप्ति, आकार, प्रकार, रचना, उत्पत्ति तथा उनका भूतात्विक प्रक्रियाओं एवं इंतिहास से संबंध आ जाते हैं। इस प्रकार शैल विज्ञान भूविज्ञान का आधारभूत भाग है, जिसमें उन सबका अध्ययन है जिनके इतिहास का उद्घाटन करना भूविज्ञान की समस्या है। 

 बाहरी कड़ियाँ 
 शैलविज्ञान का पारिभाषा कोश  (अंग्रेजी-हिन्दी)
 Atlas of Igneous and metamorphic rocks, minerals, and textures Geology Department, University of North Carolina;
 Metamorphic Petrology Database (MetPetDB) Department of Geology and Geophysics, Louisiana State University;
 Petrological Database of the Ocean Floor (PETDB) Center for International Earth Science Information Network (CIESIN), Columbia University;

श्रेणी:विज्ञान
जाइलम

right|thumb|300px|पत्ती के अनुप्रस्थ काट में जाइलम (8) लाल वृत्तों से दिखाया गया है।
दारु या जाइलम (xylem) पौधों में पाये जाने वाले दो संवहन ऊतको में से एक है (दूसरा संवहन ऊतक फ्लोएम है)। जाइलम एक ऐसा जटिल स्थाई ऊतक है जो संवहन बंडल के अन्दर पाया जाता है। जाइलम जल के संवहन में प्रमुख भूमिका अदा करता है। रसारोहण की क्रिया जाइलम के भीतर से होती है। इसका निर्माण चार प्रकार की कोशिकाओं से हुआ है।
1. वाहिनिकाएँ
2. वाहिकाएं
3. जाइलम तन्तु
4. जाइलम मृदूतक

श्रेणी:वनस्पति विज्ञान
चिकित्सा सूची

आधुनिक युग में मुख्य चिकित्सा पद्धति ऐलोपैथिक चिकित्सा को ही माना जाता है। इसके अलावा बहुत सी पद्धतियां प्रचलित हैं, जिन्हें वैकल्पिक चिकित्सा की संज्ञा दी गयी है।  निम्न सूची इन्हीं वैकल्पिक चिकित्सा पद्धतियों को गिनाती है:

एक्यूप्रेशर
सुजोक एक्यूप्रेशर चिकित्सा
एक्यूपंक्चर
आध्यात्मिक चिकित्सा
जल चिकित्सा
प्राकृतिक चिकित्सा (नेचुरोपैथी)
होमियोपैथी
आयुर्वेद
सूर्य चिकित्सा
मेथी चिकित्सा
नाभि चिकित्सा
तेल चिकित्सा
मस्तिष्क शोधन चिकित्सा
खिंचाव चिकित्सा
मुद्रा चिकित्सा
रंग चिकित्सा
 पंचतत्व चिकित्सा
हास्य चिकित्सा
अंग-संतुलन चिकित्सा
स्वर चिकित्सा
अति तापमान चिकित्सा
अस्थि चिकित्सा
आयुर्वेदिक चिकित्सा
आहार चिकित्सा
उपवास चिकित्सा
ऊर्जा चिकित्सा
श्रीप़काश बरनवाल हीलिंग चिकित्सा
एपी थेरेपी चिकित्सा
एलेक्ज़ेंडर पद्धति चिकित्सा
एस्टोन पैटर्निंग चिकित्सा
ऑक्सीजन चिकित्सा
किण्वक चिकित्सा
घरेलु चिकित्सा
चुंबकीय चिकित्सा
चेलेशन चिकित्सा
जल तंत्रिका चिकित्सा
ता ची चिकित्सा
ध्यान चिकित्सा
ध्वनि चिकित्सा
निर्देशित कल्पना चिकित्सा
परावर्ती विज्ञान चिकित्सा
पुष्प चिकित्सा
पेशीय चिकित्सा
प्रकाश चिकित्सा
प्राकृतिक चिकित्सा
बायोकैमिक चिकित्सा
बृहदांत्र सिंचन चिकित्सा
मनो चिकित्सा
मनोकायिक चिकित्सा
मालिश चिकित्सा
मूत्र चिकित्सा
यूनानी चिकित्सा
योग चिकित्सा
रस चिकित्सा
रेकी चिकित्सा
विष मुक्तिकरण चिकित्सा
शाकाहार चिकित्सा
सम्मोहन चिकित्सा
सुई चिकित्सा
सुगंध चिकित्सा
स्पर्श चिकित्सा
हर्बल चिकित्सा
होम्योपैथी चिकित्सा
</div>

 सन्दर्भ 

 इन्हें भी देखें 
 स्वयंसहायता (Self-help)

 बाहरी कड़ियाँ 
 चिकित्सा पद्धतियाँ

श्रेणी:चिकित्सा पद्धति
श्रेणी:चिकित्सा
काय-चिकित्सा

thumb|काय चिकित्सा
आयुर्वेद में वर्णित अष्टांग चिकित्सा का एक विभाग है। आधुनिक अर्थ में यह अंग्रेजी के इन्टर्नल मेडिसिन (Internal Medicine) का है। चिकित्सा में काय-चिकित्सा और शल्यचिकित्सा नामक दो मुख्य भाग हैं। 

चिकित्‍सा के दृष्टिकोण से आयुर्वेद को आठ अंगों में वर्गीकृत किया गया है। इसे "अष्टांग आयुर्वेद" कहते हैं।
 
1- शल्‍य

2- शालाक्‍य

3- काय चिकित्‍सा

4- भूत विद्या

5- कौमारभृत्‍य

6- अगद तन्‍त्र

7- रसायन

8- बाजीकरण

 इन्हें भी देखें 
 शल्यचिकित्सा

 बाहरी कड़ियाँ 
 स्वास्थ्य विज्ञान -२ : सर्जरी के सर्जक हम ही हैं!  (भारत का वैज्ञानिक चिन्तन)

श्रेणी:आयुर्वेद
विष्णु खरे

thumb|alt=विष्णु खरे |विष्णु खरे
विष्णु खरे (4 फरवरी 1940 – 19 सितम्बर 2018) एक भारतीय कवि, अनुवादक, साहित्यकार तथा फ़िल्म समीक्षक, पत्रकार व पटकथा लेखक थे। वे हिन्दी तथा अंग्रेजी दोनों भाषाओं में लिखते थे। वे अंग्रेजी साहित्य को विश्वविद्यालय स्तर पर पढ़ाते थे। उन्होंने साहित्य अकादमी में कार्यक्रम सचिव का भी पद सम्भाल चुके हैं तथा वे हिन्दी दैनिक नवभारत टाइम्स के लखनऊ, जयपुर तथा नई दिल्ली में सम्पादक भी रह चुके थे।
विष्णु खरे का जन्म सन १९४० में छिन्दवारा (MP) में हुआ था 

विष्णु खरे का निधन १९ सितम्बर २०१८ को ब्रेन हैमरेज के फलस्वरूप हो गया।

कार्य  
विष्णु खरे ने पाँच कविता संग्रह प्रकाशित किये जिनमें पथांतर  सबसे नया है। उन्होंने आलोचना की पुस्तक "आलोचना की पहली किताब" भी प्रकाशित की। वे हिन्दी, अंग्रेजी, जर्मन तथा अन्य यूरोपीय तथा एशियाई भाषाओं के अनुवादक थे।

सन्दर्भ

 

श्रेणी:हिन्दी साहित्यकार
श्रेणी:1940 में जन्मे लोग
श्रेणी:२०१८ में निधन
श्रेणी:हिन्दी कवि
अशोक चक्र (पदक)

अशोक चक्र भारत का शांति के समय दिया जाने वाला सबसे ऊँचा वीरता पदक है। यह सम्मान सैनिकों और असैनिकों को असाधारण वीरता, शूरता या बलिदान के लिए दिया जाता है। यह मरणोपरान्त भी दिया जा सकता है। अशोक चक्र राष्ट्रपति द्वारा प्रदान किया जाता है।

 पदक  
अशोक चक्र पदक गोलाकार, दोनों तरफ रिमों के साथ १.३८ इंच (३५.०५२ मिलीमीटर) का व्यास और स्वर्ण-कलई का होता है। इसके अग्रभाग पर तथा केन्द्र में अशोक चक्र की प्रतिकृति उत्कीर्ण होती है जिसके चारों ओर कमल-माला है। इसके पश्चभाग पर हिन्दी और अंग्रेजी दोनों में “अशोक चक्र” शब्द उत्कीर्ण होते हैं। "

 फीता  
अशोक चक्र का फीता नारंगी खड़ी लाइन द्वारा दो बराबर भागों में विभाजित हरे रंग का होता है।

 बार  
यदि कोई चक्र प्राप्तकर्ता ऐसी वीरता का कार्य पुनः करता है जो उसे चक्र प्राप्त करने के लिए पुनः पात्र बनाता है तो फीते को जोड़े जाने के लिए ऐसे और वीरता के कार्य की पहचान बार द्वारा की जाती है जिसके द्वारा चक्र संलग्न हो जाता है और प्रत्येक ऐसे तदनन्तर वीरतापूर्ण कार्य के लिए एक अतिरिक्त बार शामिल किया जाता है। ऐसे प्रत्येक बार के लिए लघुचित्र में चक्र की एक प्रतिकृति, इसे अकेले पहनते समय फीते के साथ शामिल की जाती है।

अशोक चक्र पदक का इतिहास
अशोक चक्र पदक सम्मान सेना के जवान, आम नागरिक को जीवित या मरणोपरांत दिया जाता है। १९४७ में स्वतंत्रता के बाद से अब तक ९० लोगों को अशोक चक्र सम्‍मान दिए गए हैं। इस सम्मान की स्‍थापना ४ जनवरी १९५२ को हुई थी । प्रारम्भ में  इसका नाम ‘अशोक चक्र, वर्ग-1’ था। सन् १९६७  में इस सम्मान से वर्ग की अनिवार्यता को  हटा दिया गया और इसके समकक्ष तीन सम्मान घोषित किए गए। इनका नामकरण क्रमश ‘अशोक चक्र’, ‘कीर्ति चक्र’ और ‘शौर्य चक्र’ किया गया। १ फरवरी १९९९ से केंद्र सरकार ने अशोक चक्र के लिए १४०० रुपए का मासिक भत्‍ता निर्धारित किया है।

 अशोक चक्र प्राप्तकर्ता

पुरस्कार प्राप्तकर्ताओं की सूची, वर्षवार
2021एएसआई बाबू राम2019नजीर अहमद वानी2017ज्योति प्रकाश निराला2016हवलदार हंगपन दादा2015मोहन गोस्वामी2014मुकुंद वरदराजन2014नीरज कुमार सिंह2013लालकृष्ण प्रसाद बाबू2012नवदीप सिंह2011लैशराम ज्योतिन सिंह2010राजेश कुमार2010डी. श्रीराम कुमार2009मोहित शर्मा2009बहादुर सिंह बोहरा2009हेमंत करकरे2009विजय सालस्कर2009अशोक कामटे2009तुकाराम ओम्बले2009गजेंद्र सिंह बिष्ट2009संदीप उन्नीकृष्णन2009मोहन चंद शर्मा2009जोजन थॉमस2009आर. पी डिएन्ग्दोह2009प्रमोद कुमार सतपथी2008दिनेश रघु रमन2007राधाकृष्णन नायर हर्षन2007चुन्नी लाल2007वसंत वेणुगोपाल2004त्रिवेणी सिंह2004संजोग छेत्री2002सुरिंदर सिंह2002रामबीर सिंह तोमर2001कमलेश कुमारी2000सुधीर कुमार वालिया1997पुनीत नाथ दत्त1997शांति स्वरूप राणा1996अर्जुन सिंह जसरोतिया1995राजीव कुमार जून1995सुज्जन सिंह1995हर्ष उदय सिंह गौड़1994नीलकांतन जयचंद्रन नायर1993राकेश सिंह1992संदीप शंकला1991रणधीर प्रसाद वर्मा1987नीरजा भनोट1985छेरिंग मोतुप1985निर्भय सिंह1985भवानी दत्त जोशी1985राम प्रकाश रोपेरिया1985जसबीर सिंह रैना1985भूकांत मिश्रा1985राकेश शर्मा1984गेन्नादी स्त्रेकलोव1984यूरी मल्यशेव1981साइरस अद्दी पीठावाला1974गुरुनाम सिंह1972उम्मेद सिंह मेहरा1969जस राम सिंह1965जिया लाल गुप्ता1962खरका बहादुर लिनिबु1962मैन बहादुर राय1958एरिक जेम्स टकर1958जैश बाजीराव सकपाल1957जे आर चिटनीस1957पी एम रमन1957जोगिंदर सिंह1956सुंदर सिंह1952सुहास बिस्वास1952बचित्तर सिंह1952नरबहादुर थापा

 इन्हें भी देखें 
 अशोक चक्र (प्रतीक)
 परमवीर चक्र
 महावीर चक्र
 वीर चक्र
 कीर्ति चक्र
 शौर्य चक्र

 सन्दर्भ  

चक्र, अशोक
चक्र, अशोक
अशोक चक्र (प्रतीक)

right|thumb|200px|अशोक चक्र, जो भारत के राष्ट्र-ध्वज तिरंगा में स्थित है।

सम्राट अशोक के बहुत से शिलालेखों पर प्रायः एक चक्र (पहिया) बना हुआ है। इसे अशोक चक्र कहते हैं। यह चक्र धर्मचक्र का प्रतीक है। उदाहरण के लिये सारनाथ स्थित सिंह-चतुर्मुख (लायन कैपिटल) एवं अशोक स्तम्भ पर अशोक चक्र विद्यमान है। भारत के राष्ट्रीय ध्वज में अशोक चक्र को स्थान दिया गया है। 

अशोक चक्र में चौबीस तीलियाँ (स्पोक्स्) हैं वे मनुष्य के अविद्या से दु:ख बारह तीलियां और दु:ख से निर्वाण बारह तीलियां (बुद्धत्व अर्थात् अरहंत) की अवस्थाओं का प्रतिक है।

 इतिहास 
अशोक चक्र, सम्राट अशोक के समय से शिल्प कलाओ के माध्यम से अंकित किया गया था। धर्म-चक्र का अर्थ भगवन बुद्ध ने अपने अनेक प्रवचनों में अविद्या से दू:ख तक बारह अवस्थाये और दू:ख से निर्वाण (जन्म-मृत्यु के चक्र से मुक्ति) की बारह अवस्थाये बताई है।
thumb|right|300px|कलिंग युद्ध के बाद मौर्य साम्राज्य का विस्तार और उत्खनन से प्राप्त अभिलेख वा स्तूप

 इन्हें भी देखें 
 अशोक चक्र (पदक)
 भारत का राष्ट्र-ध्वज
 भारत के राष्ट्रीय चिन्ह

 बाहरी कड़ियाँ 
 For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA

चक्र, अशोक
चक्र, अशोक